HeTree/MevakerConcSen huggingface dataset:
רשות התחרות ומשרד התחבורה קיימו דיונים ממושכים על שאלת הצורך בהגבלת יבואן כלי רכב להיות בעלים של מוסכי שירות.
במסגרת דיונים אלה, ערכה רשות התחרות בדיקה עם יבואני כלי רכב שונים ובחנה את שיעור המוסכים המצויים בבעלות יבואן מתוך כלל המוסכים המורשים של אותו יבואן, כמו גם את השאלה האם ישנה מגמה גוברת 'להשתלטות' יבואני רכב על רשת מוסכי מורשי היבואן הקשורים עמם.
בדיקתנו העלתה כי ככלל, יבואני כלי הרכב הם בעלים של אחוזים בודדים בלבד מתוך סך מוסכי הרשת, ולא נמצאה שום אינדיקציה למגמת .
156 "בסעיף זה, "נפה- נפה שנקבעה לפי סעיף 3 לפקודת סדרי השלטון והמשפט, התש"ח-1948.
| 756 | התחרותיות בענף הרכב גידול בשיעור הבעלויות של יבואני כלי הרכב במוסכים המורשים.
מכאן, כי לא נמצאה פרקטיקה בעייתית המצריכה נקיטת צעד קיצוני דוגמת הגבלת הבעלות של יבואני הרכב על מוסכים.
ממצאים אלה נמסרו למשרד התחבורה באופן מפורט בפגישה ואף נדונו בשיחות שונות וכן בהתכתבות דוא"ל הנפרשת על פני החודשים האחרונים.
בהתכתבות זו הבהירה הרשות למשרד התחבורה כי אין הצדקה תחרותית להגביל את הבעלות של יבואני כל רכב במוסכי שירות דרך תיקון הנוסח הנוכחי של סעיף 53 לחוק שירותי רכב.
כמו כן, ובמענה לשאלת משרד התחבורה בעניין, נמסר כי הרשות לא תתנגד לביטול הסעיף בנוסחו ה קיים חלף תיקונו (ההדגשה במקור)".
מומלץ כי משרד התחבורה יקדם את הבחינה בעניין נוסח סעיף 53 לחוקשעניינו הגבלה על בעלות של יבואן מסחרי במוסך שירות, בשיתוף עם רשות התחרות, כדי לקדם את התחרות בענף המוסכים.
במסגרת המלצותיה בעניין הסדרה של שוק החלפים והתיקון במוסכים, המליצה הוועדה הציבורית להגברת התחרותיות בענף הרכב לאפשר לכלל המוסכים המורשים לטפל בכל כלי הרכב הנעים בישראל באמצעות חיוב יבואנים ישירים להעביר ספרות מקצועית ו/או הכשרה ו/או ציוד טכני ו/או הדרכה וכל כיו"ב לכל מוסך שיחפוץ בכך, והכול במחיר אחיד שי היה נתון לפיקוחו של הממונה על המחירים במשרד התחבורה.
בדברי ההסבר להמלצה צוין כי מוסכים רשמיים הם בגדר חסם תחרותי, והעברת הידע , הציוד וכל הדרוש לטיפול ברכב לידי כל מוסך אחר תגביר את התחרותיות בין המוסכים משום שהלקוח יוכל לבחור לטפל ברכבו בבטחה בכל מוסך שיבחר.
הצוות הבין-משרדי המליץ ליישם את ההמלצה ב אמצעות מודל שיגדיר כמה סוגים של מוסכים: מוסך מורשה מטעם משרד התחבורה באופן כללי, מוסך שירות של יבואן הרכב ומוסך אשר יעמוד בדרישות של משרד התחבורה אך לא בכל הדרישות של היצרן.
עוד הומלץ, כי מוסך שיורשה מטעם משרד התחבורה לטפל בדגם מסוים יהיה זכאי לקבל את הציוד ואת הספרות המקצועית מיצרן הרכב או מספקים מקצועיים אשר בידיהם החומר והציוד.
בסעיף 80 (א) לחוק רישוי שירותי רכב נקבע: "משווק רכב, למעט יבואן זעיר, ימסור לבקשת בעל רישיון להפעלת מוסך או להפעלת מוסך מומחה, מוסד לימוד או גורם אחר שקבע השר (בסעיף זה - גורם מטפל), מידע שהעביר לו יצרן הרכב במדינת חוץ או סוכן מורשה, הנדרש לשם טיפול ותחזוקה ברכב מתוצר שמשווק הרכב מייבא או מייצר, לרבות מידע טכני ומידע על ציוד והכשרת בעלי מקצוע".
בסעיף 80 )(בלחוק נקבע כי "משווק רכב, למעט יבואן זעיר, יאפשר לגורם מטפל המבקש זאת לקבל את כל המידע הטכני, ההדרכה, הציוד וכלים אחרים, ובכלל זה תוכנה, הנדרשים כדי לטפל ולתחזק רכב מתוצר שהוא מייבא או מייצר, שקיבל מיצרן הרכב במדינת חוץ או מסוכן מורשה[157]" .
157 בסעיף80 (ג) לחוק צוין כי אין בהוראת הסעיף למנוע ממשווק רכב לדרוש תשלום סביר בעד השירות שייתן לפי סעיפים קטנים (א) או (ב), להטיל על משווק הרכב אחריות לגבי השימוש שנעשה במידע שמסר לפי סעיף זה, או לגרוע מזכות היוצרים לפי כל דין לגבי המידע והציוד, אם ישנה.
| 757 | דוחמבקר המדינה | אדרב התשפ״ב | מרץ2022 .
ה | התחרותיות בענף הרכב בסעיף 16 לחוק, העוסק בחובת בעל רישיון למסירת דיווח ומסירת פרטים למנהל (על פי הגדרתו בחוק - סמנכ"ל תנועה במשרד התחבורה), נקבע כי "בעל רישיון ימסור למנהל, לפי דרישתו ולשם ביצוע ההוראות לפי חוק זה דיווח על מתן שירות, לרבות פרטים על רכב או מוצר תעבורה, ובכלל זה פרטים על כמות, איכות התאמה לדרישות התקינה, דרכי היבוא, הסחר והשיווק של רכב או של מוצר התעבורה, וכל פרט אחר הדרוש לשם ביצוע ההוראות לפי חוק זה".
בנובמבר 2020 פנה מנהל אגף א' רישוי ופיקוח במשרד התחבורה לשישה יבואני רכב ישירים בבקשה לקבל מידע עבור השנים 2019 - 2020 על מספר הגורמים המטפליםשפנו לקבלת מידע טכני, הדרכה ותוכנה בהתאם לסעיף 80 לחוק, בחלוקה לבעלי רישיון להפעלת מוסך או מוסך מומחה, מוסדות לימוד ואחר, ואת מספר הגורמים המטפלים שקיבלו מידע כאמור ואת התשלום הממוצע שנגבה מהם בתמורה.
סיכום תוצאות הגורמים שפנו לשישה יבואני רכב ישירים המוצגים בתרשים וקיבלו מהם מידע טכני, הדרכה ותוכנה לשנים 2019 - 2020 מופיע בתרשים35.
תרשים 35: מספר הגורמים שפנו לשישה יבואני רכב ישירים וקיבלו* מהם מידע טכני, הדרכה ותוכנה, 2019 ו- 2020 .
על פי נתוני משרד התחבורה, בעיבוד משרד מבקר המדינה * תיתכן כפילות במספר הפניות באופן שאותו גורם פנה לקבל מידע בנושאים שונים ובכל השנים, ומכאן שמספר הפונים בפועל עשוי להיות קטן מהמצוין בתרשים .
ניתן לראות מתרשים 35 שסה"כ דווח למשרד התחבורה כי בשנים2019 ו-2020 בוצעו54 פניות על ידי מוסכים לקבלת מידע מקצועי משישה יבואני רכב ישירים.
27 ,פניות לקבלת מידע טכני 16 פניות לקבלת הדרכה ו-11 פניות לקבלתתוכנה.
עוד עולה מהתרשים כי שני יבואנים מתוך שישה דווחו כי לא התקבלו אצלם פניות לקבלת מידע מקצועי.
עוד עולה מדיווחי היבואנים למשרד התחבורה כי עלות בגין מתן המידע נעה בין מתן מידע ללא עלות לבין עלות של 13,300 אירולשנה.
| 758 | התחרותיות בענף הרכב במסגרת הבדיקה שביצע משרד התחבורה בדצמבר 2020 השיב בא כוחשל יבואן ישיר למשרד התחבורה כי הם לא מצאו בחוק רישוי שירותי רכב הסמכה שמכוחה רשאי משרד התחבורה לדרוש את הנתונים שהתבקשו במכתב המשרד מנובמבר 2020 .
נטען כי סעיף 16 לחוק מחייב דיווח על מתן שירות או על כל פרט אחר הדרוש לשם ביצוע ההוראות לפי חוק זה, אולם המידע המבוקש אינו דרוש לביצוע הוראות כלשהן של החוק.
היבואן הישיר אינו נדרש בחוק לנהל תיעוד של הנתונים המבוקשים ואינו עושה זאת.
עוד נאמר כי החברה של היבואן הישיר כוללת כמה חטיבות רכב, מחלקות שירות, מחלקות חלפים, מוסכים ועוד, ולכן אין להוציא מכלל אפשרות שהפניות לא הגיעו לידיעת הגורמים הרלוונטיים ב חברה בעת הבדיקה שנערכה לשם מענה לפנייה.
היבוא ן העביר למשרד התחבורה דיווח על הנתונים שהיו ידועים לו.
סעיף 80 לחוק רישוי שירותי רכב נועד להסדיר את ההוראות בעניין העברת המידע המקצועי מיבואני הרכב למוסכים.
במועד עריכת הביקורת נמצא כי בחלוף כארבע שנים מחקיקת החוק, משרד התחבורה פעל למול שישה יבואנים בעניין העברת מידע מקצועי על ידם למוסכים, וכי מהמידע שהתקבל עלה כי בשנים 2019 ו-2020 בוצעו54 פניות- 27 ,פניות לקבלת מידע טכני16 פניות לקבלת הדרכה ו-11 פניות לקבלת תוכנה.
עוד עולה כי שני יבואנים מתוך שישה דווחו כי לא התקבלו אצלם פניות לקבלת מידע מקצועי.
משרד מבקר המדינה מציין לפני משרד התחבורה כי כמות הפניות השנתית הממוצעת בשנים 2019 ו-2020 לקבלת מידעמקצועי ( 27 )פניותהיא נמוכה.
עוד נמצא כי פעילות המשרד לא לוותה בדרישת דיווח מראש ליבואנים ולפיכך אין להוציא מכלל אפשרות שנערכו פניות שלא תועדו ולכן ייתכן שהמידע שאסף משרד התחבורה במסגרת הפעולות שלו לפיקוח על העברת מידע מקצועי הוא חלקי.
כמו כן, בגין חלק מהמידע לא נגבה תשלום כלל, ובגין בחלק מהשירותים נגבה תשלום שהגיע לאלפי ש"ח ועד לסכום שנתי של 13,300 .
אירו מומלץ כי משרד התחבורה יפעל לבחון את הסיבות למיעוט הפניות של מוסכים מיבואני רכב ראשיים לקבלת מידע מקצועי, יבחן לפעול להסדרת הפיקוח על העברת המידע המקצועי מיבואני כלי הרכב למוסכים ולהסדרת סכום התשלום בעד השירות.
עוד מומלץ למסד מתכונת דיווח תקופתית שנתית של יבואני הרכב אליו בעניין העברת המידע המקצועי למוסכים ושילוב סקרים מול בעלי המוסכים בעניין קשיים שהם חווים לקבלת המידע הנדרש מהיבואנים אם יעלו.
משרד התחבורה מסר בתשובתו כי הוא ער לכך שחלק מפניות המוסכים ליבואני הרכב הישירים מתבצעות בעל פה ואינן מתועדות בכתב.
לנוכח האמור, יבחן המשרד את האפשרות שגורם מקצועי יבצע את הסקרים.
פרק ח' לחוק רישוי שירותי רכב עוסק בנושא רישוי מוסכים ומנהלים מקצועיים של מוסכים.
סעיפים רבים בפרק ח' לחוק כוללים הוראות אשר מצריכות התקנת תקנות, לדוגמה: סעיף 128 )(ב- לעניין סוגי פעולות ברכב שסעיף 128 (א) לא יחול עליהן; סעיף 130 )(ב- גודל השילוט שיוצב במוסך; סעיף 132)(א - פרטים נוספים שייכללו בהצעת מחיר הניתנת במוסך; סעיף 136)(ב - קביעת סוגי רישיונות לניהול מקצועי של מוסך; סעיף 137 )(ב- קביעת סדרי הבחינות .
| 759 | דוחמבקר המדינה | אדרב התשפ״ב | מרץ2022 .
ה | התחרותיות בענף הרכב לקבלת רישיון לניהול מקצועי של מוסך, דרך קבלת תוצאות הבחינות והשגה עליהן ; סעיף 139 )(ב- קביעת הוראות לעניין ביצוע פעולות ברכב שיחייבו בעל רישיון להפעלת מוסך ומנהל מקצועי של מוסך; סעיף 143 )(ד- קביעת נסיבות מיוחדות שבהן ממלא מקום של מנהל מקצועי של מוסך יהיה פטור מקיום התנאים המנויים בסעיף; סעיף 147 )(ג- קביעת הוראות לעניין תנאי כשירות וניסיון מקצועי של בוחנים בבחינות לקבלת רישיון לניהול מקצוע של מוסך; וכן סעיף 148 )(ד- קביעת הוראות בדבר סדרי עבודתה ודיוניה של המועצה המייעצת לעניין מנהלים מקצועיים של מוסכים.
ביולי 2016 פרסם משרד התחבורה לראשונה את טיוטת תקנות רישוי שירותים ומקצועות בענף הרכב (מוסכים), שכללו התקנת תקנות מתוקף סעיפים 7)(ג, 9 ,13)(ב, 130)(ב, 135)(ב, 142 , 238(א) ו-239 לחוק (להלן - טיוטת תקנות המוסכים).
בדברי ההסבר לטיוטת התקנות צוין כי הן נועדו להסדיר את העיסוק בענף המוסכים באותם תחומים שבהם חוק רישוי שירותים ומקצועות בענף הרכב, התשע"ו-2016 (להלן- החוק), מחייב את אישורה של ועדת הכלכלה של הכנסת.
עוד נכתב בדברי ההסבר לטיוטת התקנות, כי תקנות אלה יותקנו בצמוד ובמקביל לתקנות רישוי שירותים ומקצועות בענף הרכב (תנאים לרישוי מוסכים ומנהלים מקצועיים של מוסכים ולהסמכת בוחנים בבחינות לרישוי של מנהלים מקצועיים והוראות שונות), שעניינן התנאים הנדרשים לקבלת הרישיונות השונים בענף המוסכים.
ההסדר בחוק ובתקנות נועד להחליף את ההסדר הקיים בצו הפיקוח על מצרכים ושירותים (מוסכים ומפעלים לכלי רכב), התש"ל-1970 , .
ובמהותו אין שינויים של ממש לעומת הצו כאמור, טיוטת תקנות אלה פורסמה להערות הציבור ביולי 2016 ,ועקב חלוף הזמן הן פורסמו מחדש בשנת 2020.
ביולי 2016 פרסם משרד התחבורה לראשונה גםאת טיוטת תקנות רישוי שירותים ומקצועות בענף הרכב (תנאים לרישוי מוסכים ומנהלים מקצועיים של מוסכים ולהסמכת בוחנים בבחינות לרישוי של מנהלים מקצועיים והוראות שונות), הכוללת התקנת תקנות לפי סעיפים לפי סעיפים 19 ,127 ,129 ,135(א), 136 ,137 ,139 ,)(ב143(ג) ו-(ד), 147(ג) ו-239 ( לחוקלהלן - טיוטת תקנות רישוי מוסכים).
בדברי ההסבר לטיוטת התקנות צוין כי תקנות אלה עניינן הסדרת העיסוק בענף המוסכים באותם תחומים שבהם חוק רישוי שירותים ומקצועות בענף הרכב אינו מחייב את אישורה של ועדת הכלכלה של הכנסת, וכי תקנות אלה יותקנו בצמוד ובמקביל לתקנות רישוי שירותים ומקצועות בענף הרכב (מוסכים), שעניינן מוסכים ניידים, כללי ניגוד עניינים ואתיקה למנהלים המקצועיים של המוסכים, אגרות ועוד.
ההסדר בחוק ובתקנות נועד להחליף את ההסדר הקיים בצו הפיקוח על מצרכים ושירותים (מוסכים ומפעלים לכלי רכב), התש"ל -1970 , .
ובמהותו אין שינויים של ממש לעומת הצו טיוטת תקנות אלה פורסמה להערות הציבור ביולי 2016 , וצוין כיעקב חלוף הזמן הן פורסמו שוב בשנת 2020.
ביולי2017 כתב סמנכ"ל בכיר תנועה במשרד התחבורה ליו"ר ועדת הכלכלה דאז בנוגעלתקנות המוסכים, כי מדובר בתקנות ענפות אשר מסדירות מחדש את כל דרישות האסדרה בענף המוסכים לרבות הדרישות מהמנהלים המקצועיים של המוסכים.
עוד ציין הסמנכ"ל כי התקנות מצויות בשלבי עבודה סופיים במשרד לקראת העברתן לאישור מחלקת הנוסח במשרד המשפטים.
ציין משרד התחבורה כי טיוטת התקנות הועברה לוועדת הכלכלה .
| 760 | התחרותיות בענף הרכב חוק רישוי שירותי רכב מיוני 2016 מסדיר את נושא רישוי המוסכים והמנהלים המקצועיים של המוסכים ומצריך התקנת תקנות רבות לצורך יישום ההוראות שנקבעו בחוק - אשר חלקן טעונות אישור של ועדת הכלכלה של הכנסת או היוועצות עם שר הכלכלה.
נמצא כי גיבוש התקנות על ידי משרד התחבורה נמשך כארבע שנים ממועד חקיקת החוק ומפרסום טיוטת התקנות בשנת 2016, ובמועד עריכת הביקורת העביר משרד התחבורה את תקנות המוסכים לאישור ועדת הכלכלה.
משרד התחבורה מסר בתשובתו כי: "תקנות המוסכים ממתינות לאישור הועדה, אך עם כינון הממשלה החדשה, ישנו צורך בחידוש הליכי ההיוועצות עם השרים החדשים".
מומלץ כי משרד התחבורה יפעל לקידום ההליך להתקנת התקנות.
✰ הבדיקה של משרד מבקר המדינה העלתה כי בנושאים הבאים בענף המוסכים: תנאים להתקשרות של יבואן מסחרי עם מוסך שירות, הגבלה על בעלות של יבואן מסחרי במוסך שירות, העברת מידע מקצועי והסדרת רישוי המוסכים והמנהלים המקצועיים של המוסכים המצריכים הסדרה בחקיקת משנה, טרם השלים משרד התחבורה את ההליך הנדרש להתקנת התקנות.
חלק מהעיכובים נבעו מפערים בין משרד התחבורה לבין משרד המשפטים ורשות התחרות בנושאים משפטיים הקשורים לנוסח טיוטות התקנות.
בתשובת משרד המשפטים מ-6.
21 צוין כי: "ככל הידוע למשרד המשפטים לא נותרו עוד פערים בנושא והתיאומים הושלמו.
השלמת התקנות והאסדרה בנושא זה (המוסכים) היא לפתחו של משרד התחבורה".
משרד מבקר המדינה ממליץ למשרד התחבורה ורשות התחרות להשלים את התיאומים הנדרשים בהיבטים המשפטיים של התקנות כדי לקדם את התקנתן.
פרסום זכויות הצרכנים הקשורות לשירות במוסכים .
כדי לצמצם את כוחם של היבואנים הראשיים במוסכים ולקדם תחרות הוגנת, נקבעו הסדרים שונים בנושא בחוק רישוי שירותי רכב ו קודמו רפורמות חדשות לשיפור התחרות בענף המוסכים על ידי משרד התחבורה, שחלקן עוסק בזכויותיהם של הצרכנים.
עלה כי זכויות אלו לא הובאו לידיעת הציבור במידה המיטבית.
קבלת הצעת מחיר עבור יותר מסוג אחד של חלקי חילוף .
אחד מכשלי השוק המרכזיים בשוק החלפים הוא אי-השוויון בין המידע של ספקי החלפים לבין המידע העומד לרשות הצרכנים, ואף בין המידע של מוסכי היבואנים לבין המידע שברשות המוסכים שלא בהסדר עם היבואן.
לכן הצרכן ובעלי המוסכים נתקלים בקושי ממשי בבואם .
| 761 | דוחמבקר המדינה | אדרב התשפ״ב | מרץ2022 .
ה | התחרותיות בענף הרכב להשוות מחירים של חלפים בין היצרנים והספקים השונים מפני שרמת הנגישות של הצרכן ובעלי המוסכים למידע נמוכה.
דוח הוועדה להגברת התחרותיות בענף הרכב המליץ לחייב כל מוסך , לרבות מרכז שירות של יבואן, להציע ללקוח חלק חליפי (בלי שהחלטת הלקוח לבחור בחלק החליפי תפגע באחריות היצרן), ואם יימנע מלעשות זאת, יוטל עליו קנס.
בדברי ההסבר להמלצה צוין כי דרך זו תגביר את התחרות בתחום החלפים וירחיב את ה היצע של אפשרויות הטיפול בכלי הרכב.
הצוות הבין- משרדי אימץ את ההמלצה.
המלצת הוועדה להגברת התחרותיות יושמה, ובסעיף 131 (א) לחוק רישוי שירותי רכבנקבע כי בעל רישיון להפעלת מוסך יציע ללקוח יותר מסוג אחד של מוצר תעבורה לשם ביצוע פעולות ברכב ויסביר לו מהם ההבדלים בין סוגי המוצרים לפני שייתן לו הצעת מחיר , אלא אם לא יכול היה להשיג יותר מסוג אחד של מוצר תעבורה במאמץ סביר (כמוגדר בחוק).
לפי סעיף 132 ()(א1) לחוק, בעל הרישיון להפעלת מוסך ייתן ללקוח הצעת מחיר שתכלול את הפעולות שהמוסך מציע כי יבוצעו ברכב, את מספר שעות העבודה הצפוי, את מוצרי התעבורה המוצעים לפי סעיף 131 , את היקף האחריות למוצר התעבורה ולפעולה שתבוצע ברכב ואת פירוט התשלומים.
מתן אחריות לרכב המיובא ביבוא מ קביל .
רכב חדש שמייבא יבואן ישיר לישראל מקבל בדרך כלל אחריות של היצרן לשלוש שנים בממוצע או עד 100,000 ק"מ מיום המכירה.
הקשר עם יצרן הרכבמתנהל באמצעות היבואן.
סעיף 49 (א) לחוקרישוי שירותי רכב קובע כי "יבואן ישיר ייתן את האחריות שנתן יצרן הרכב לכל רכב שהוא מייבא ויממש את האחריות כאמור לכל רכב מתוצר שהוא מייבא".
אם כן, סעיף זה מחייב יבואנים ישירים של כלי רכב לישראל לממש את האחריות שנתן יצרן הרכב בחו"ל לכל רכב מהתוצרים שהם מייבאים, גם אם יובא לישראל בידי גורם אחר - יבואן עקיף או יבואן זעיר או נרכש ביבוא אישי.
דהיינו, כל הפעולות הנכללות במסגרת האחריות - כגון פגמים ברכב המחייבים טיפול וקריאות שירות יזומות על ידי היבואן ( Recall )- הן באחריות היבואן הישיר.
כאמור, על רקע זה, בינואר 2018 ארבעהיבואני רכב עתרו לבית המשפט המחוזי בירושלים בשבתו כבית משפט לעניינים מינהליים158 נגד משרד התחבורה.
המחלוקת העיקרית בעתירה נסבה על השאלה אם החובה של היבואן הראשי מכוח סעיף 49 (א) לחוק למימוש האחריות שנתן היצרן חלה גם במקרה שבו אחריות היצרן שניתנה לרכב במקום רכישתו במדינת המקור הוגבלה טריטוריאלית רק למדינה זו או למדינות מסוימות שאינן ישראל .
בית המשפט דן בעתירה ופסק, כי לאור לשונו של החוק ותכליתו החקיקתית , ניכר כי הוראות סעיף 49 )(אלחוק מטילות חובה על היבואן הישיר למימוש אחריות היצרן בישראל גם אם האחריות בארץ רכישת הרכב הוגבלה טריטוריאלית לאותה מדינה או למדינות נוספות שאינן ישראל , ועל כן העתירה נדחתה.
158 עת"מ (י-ם) 11690-01-18 יוניון מוטורס בע"מ נ' משרד התחבורה והבטיחות בדרכים (פורסם במאגר ממוחשב, 2.
| 762 | התחרותיות בענף הרכב אי-התניית תוקף אחריות בביצוע טיפולים במוסך שירות של היבואן .
סעיף 49 )(גלחוק קובע כי יבואן ישיר או יבואן עקיף לא יתנה את תוקפה של האחריות שנתן לפי סעיף זה בכך שהרכב יטופל במוסך שירות של היבואן או בשימוש במוצר תעבורה מסוים (למעט שירותי תחזוקה לרכב הכלולים באחריות, שהיבואן או מי מטעמו נושא בתשלום בעדם בשיעור של תשעים אחוזים לפחות).
כלומר, בעל רכב חדש רשאי לטפל ברכבו בכל מוסך שירצה בלא שייפגע תוקפה של האחריות שנתן היבואן לרכב, ובעל הרכב ככלל אינו מחויב לטפל ברכב במוסכי היבואן או להשתמש במוצר תעבורה מסוים.
קיומו של מוסך מומחה .
"מוסך מומחה" הוא מוסך בעל רמה מקצועית גבוהה ואמצעים מתקדמים, שהוסמך לטיפול במותג רכב מסוים ומסוגל לספק שירות מקצועי איכותי במחיר תחרותי יחסית למוסך היבואן, וזאת כדי להתגבר על תופעת הלקוחות "השבויים" במוסכי היבואן.
התנאים לזכאות לקבלת רישיון להפעלת מוסך מומחה נקבעו בסעיף 129 לחוק רישוי שירותי רכב, ואלה הם: המבקש הוא בעל רישיון להפעלת מוסך, הוא בעל יכולת מקצועית וציוד או סוגי ציוד מתאימים לטיפול בתוצר הרכב שלגביו הוגשה הבקשה, והכול כפי שקבע השר.
המוסך המומחה נועד לשמש גורם מקצועי בר-תחרות למוסכי היבואן במחירים סבירים.
בסיכום שנתי לשנת 2017 של אגף הרכב במשרד התחבורה צוין כי פרויקט מוסך מומחה, שהחל כניסוי בשנת 2015 ואחר כך עוגן בחוק רישוי רכב , הורחב באותה השנה ו נפתחו שלושה מוסכים מומחים אשר עמדו בתנאים שקבע האגף.
במהלך שנת 2016 נפתחושישה מוסכים מומחים, ובשנת 2017 נפתחו עודעשרה.
עוד צוין בסיכום השנתי ל שנת 2017 כימאה מוסכים נוספים מבקשים להצטרף לפרויקט ולקבל הכרה של מוסך מומחה.
יצוין כי איגוד המוסכים פנה באוקטובר 2016 למנהל אגף הרכב במשרד התחבורהבבקשה להוציא עלון לפרסום עיקרי החוק.
עלה כי משרד התחבורה לא פרסם את סעיפי הרפורמות לציבור העשויים לשפר את מימוש זכויות הצרכנים בענף ובהם קבלת הצעת מחיר עבור יותר מסוג אחד של חלקי חילוף, זכאות לקבלת אחריות לרכב חדש המיובא ביבוא מקביל, זכאות לקבלת אחריות לרכב חדש בגין טיפולים שלא במוסך שירות של היבואן וקיומו של מוסך מומחה.
בתשובת משרד התחבורה צוין כי: "אגף דוברות והסברה במשרד נערך מבעוד מוע ד לפרסום הרפורמה בענף הרכב ואף הכין קמפיין נרחב בנושא, אולם במשרד הוחלט להמתין עם פרסום הקמפיין עד להשלמת כל התקנות של חוק רישוי שירותים ומקצועות בענף הרכב.
בשל מורכבות החוק, וריבוי התקנות הנדרשות ליישומו, יחד עם מערכות הבחירות המרובות בשלוש השנים האחרונות, טרם עלה בידי המשרד להשלים את התקנות בתחומי המוסכים, השמאים, ייצור רכב ומוצרי התעבורה.
בנסיבות המתוארות, נקבע כי אין מקום לצאת בפרסום קמפיין אודות מוצרי תעבורה, בטרם הותקנו התקנות, והחל יישומן הלכה למעשה בשוק, באופן שיאפשר את מימושן של הרפורמות הכרוכות בסעיפי החוק.
כך למשל, כל עוד לא נקבעה התקנה המחייבת בעלי רישיון סחר במוצרי תעבורה לפרסם את מחירי מוצרי התעבורה שהם משווקים, לא ניתן עדיין .
| 763 | דוחמבקר המדינה | אדרב התשפ״ב | מרץ2022 .
ה | התחרותיות בענף הרכב להשוות בין מחירי מוצרי התעבורה מראש.
על בסיס האמור, ובהתייעצות עם הגורמים המקצועיים במנהל התנועה, הוחלט לדחות את הקמפיין עד ליישום התקנות".
משרד מבקר המדינה ממליץ למשרד התחבורה לקדם פרסום לציבור של הרפורמות שיזם המשרד, אשר אינן תלויות בהתקנת התקנות, והן עשויות לשפר את מימוש זכויות הצרכנים ולתרום לתחרות בענף.
כך - פרסום זכותם של הצרכנים לקבל אחריות מיבואני הרכב הראשיים בגין רכב חדש הנרכש ביבוא מקביל עשוי לתרום לקידום רפורמת היבוא המקביל ולתרום לקידום התחרות בענף יבוא הרכב.
פרסום זכותם של הצרכנים לקבל הצעת מחיר עבור יותר מסוג אחד של חלפים וכן הוראות החוק לעניין אי-התניית תוקף אחריות לרכב במתן טיפולים במוסך שירות של היבואן וקיומו של מוסך מומחה יכולים לתרום לקידום התחרות בענף החלפים ובענף המוסכים.
עוד מומלץ כי משרד התחבורה יבחן הסדרה של קביעת הוראות ולפיהן המוסכים יפרסמו בין כותליהם מידע לציבור בדבר זכויות הצרכנים.
משרד התחבורה מסר בתשובתו כי בכוונתו לפרסם את הקמפיין בתיאום עם מנהל התנועה, במהלך שנת התקציב הנוכחית ובכפוף לאישור התקציבי, לאחר שיתקבל.
פעילות מוסכים בלתי מורשים .
בדוח של חברת ייעוץ א' מספטמבר 2012 צוין כילצד המוסכים המורשים פועלים מוסכים רבים ללא רישיון.
בחלקם אין מדובר במוסך אלא באדם, למשל עובד של מוסך מורשה, המתקן כלי רכב בביתו.
עוד עולה מהדוח כי למשרד התחבורה ידוע על 500 מוסכים בלתי מורשים, אולם גורמים בשוק מעריכים שיש עוד 1,000 עד 2,000 מתקני רכב בלתי מורשים (בבתים פרטיים, בחצרות ועוד).
עוד צוין בדוח של חברת ייעוץ א' כי השפעתה של תופעת המוסכים הפועלים ללא רישיון על מקטע המוסכים חמורה ביותר.
מוסכים בלתי מורשים נהנים מיתרונות של עלויות מופחתות .
לצורך הקמת העסק ו ניהולו, ולכן יש באפשרותם להציע לצרכנים מחירים נמוכים יותר.
מתמשכת של צרכנים ממוסכים מורשים למוסכים בלתי מורשים (שאינם נתונים לפיקוח .
אפקטיבי) לא רק פוגעת ביכולת התחרות של המוסכים המורשים, אלא גם מעוררת חשש .
לטיפולים לא איכותיים וחשש להעמדת הבטיחות בסכנה.
יש בכך גם אובדן הכנסות למדינה.
תופעה זו מסתמנת כבעיה בהיקף נרחב, אשר אינה זוכה להתייחסות ולאכיפה מספקות.
משרד מבקר המדינה בדק את הפיקוח על המוסכים הבלתי מורשים בשנת 2010159 וציין בין היתר כי להערכת משרד התחבורה פעלו אז כ-500 מוסכים בלתי מורשים; בכל שנה נפתחים נוספים ומספרם עולה בהתמדה, בעיקר באזור הצפון.
משרד מבקר המדינה העיר כי משרד התחבורה הטיל על צוות של שני מפקחים לאכוף את החוק על 500 המוסכים הבלתי מורשים בכל הארץ.
ההליכים במשרד התחבורה עד הגשת כתבי אישום נמשכים זמן רב, ובינתיים המוסכים הבלתי מורשים ממשיכים לפעול.
עוד העיר משרד המבקר כי על משרד התחבורה .
159 ,משרד מבקר המדינהדוח שנתי 61ב (2011 ), בפרק: "משרד התחבורה והבטיחות בדרכים- פיקוח על מכוני רישוי ועל המוסכים", עמ' 1214 - 1216.
| 764 | התחרותיות בענף הרכב לפעול בנחרצות נגד המוסכים הבלתי מורשים בשיתוף פעולה עם המשטרה ועם הרשויות המקומיות לפי הצורך כדי לצמצם את התופעה ככל האפשר.
בדוח הביקורת משנת 2010 צוין גם כי בביקורות שביצעה יחידת אתג"ר של המשטרה בשנת 2008 נמצאו318 מוסכים שניהלו עסק ללא רישיון ובשנת 2009 נמצאו198 מוסכיםכאלה.
בתוכנית האב לענף הרכב מ שנת 2017 צוין כיבשוק התחזוקה בישראל פועלים גורמים בלתי מורשים בהיקפים גדולים, ועל פי הערכות של גורמים בענף היא מגיעה לעיתים לשיעור של עד %20 .
לפעילות זו השפעה ממשית על התנהלות ענף התחזוקה: המוסכים הכלליים160 למעשה נחלשים עוד יותר ונפגעת יכולתם לשמש מחוללי תחרות אל מול מוסכי השירות של היבואנים.
במסמך של אגף הרכב במשרד התחבורה בנושא "סיכום שנת 2017 ותכנון2018 - אגף הרכב" הובאו נתונים על מוסכים בלתי מורשים שנסגרו.
הנתונים מובאים בלוח 26.
לוח 26: מוסכיםבלתי מורשים שנסגרו, 2013 - 2017 .
2017 2016 2015 2014 2013 .
220 269 314 323 389 .
המקור: נתוני משרד התחבורה .
מהלוח עולה כי בכל אחת מהשנים 2013 עד 2017 נסגרו בין 220 ל-389 מוסכים בלתי מורשים, וכי מספר המוסכים הבלתי מורשים שנסגרים הולך וקטן משנה לשנה.
זאת למול האומדן של בין 1,000 ל-2,000 מוסכים בלתי מורשים בשנת2012 ולמול אומדן שליותר מ-1,000 מוסכים בלתי מורשים בשנת 2017161.
בתוכנית האב לענף הרכב הומלץ לנקוט מדיניות אגרסיבית, עקיבה ומתמשכת נגד פעילות של גורמים בלתי מורשים בתחום.
בפרט הומלץ להמשיך להרחיב את פעילות האכיפה נגד מוסכים בלתי מורשים ונגד ביצוע פעולות תחזוקה שלא במסגרת מוסכים מורשים.
צוין כי צמצום הפעילות הבלתי חוקית תסייע לתחום באמצעות הזרמת ביקושים נוספים למוסכים העובדים כחוק ותגביר את הפיקוח על תחום התחזוקה.
הומלץ ליישם את ההמלצה באמצעות תגבור הפקחים ויצירת הרתעה מפעילות בלתי חוקית, הסמכת הפקחים להטיל קנס מנהלי ואיגום משאבים בין גופי האכיפה לשם שיתוף פעולה מתמיד.
כאמור, כדי לאפשר פיקוח על כלי רכב שניזוקו קשות ולמנוע את החזרתם לכביש ואת מכירתם , חשוב שרוכש הרכב יקבל מידע מלא על הנזק כדי שיוכל לקבל החלטה מושכלת אם לרוכשו.
ככל הנראה מידע זה על כלי רכב המטופלים או מתוקנים במוסכים בלתי מורשים אינו נגיש.
160 מוסכים מורשים שאינם מרכזי שירות של יבואנים.
161 יותר מ-1,120 מוסכים.
מבוסס על מספר המוסכים שפעולו ברישיון בשנת 2017 (יותר מ-5,600 לפי נתוני איגוד המוסכים) מוכפל באומדן של 20% מוסכים לא מורשים לפי הערכות של גורמים בענף שצוינו בתוכנית האב לענף הרכב משנת 2017.
| 765 | דוחמבקר המדינה | אדרב התשפ״ב | מרץ2022 .
ה | התחרותיות בענף הרכב פעילותם של מוסכים בלתי מורשים עלולה לפגוע ברמת התחזוקה של הרכב, בהתאם לדוח חברת ייעוץ א', עלולה לפגוע בבטיחות הנהגים, עלולה לגרום לאובדן הכנסות למדינה מהמיסוי על פעילות זו, לפגוע בתחרות ההוגנת בענף ולהפחית את הביקוש לשירותי תחזוקה במוסכים הכלליים.
עלה כי נכון לשנת 2017 נאמד מספר המוסכים הבלתי מורשים ב-1,000 ויותר, וכי בכל שנה בשנים 2013 עד2017 נסגרו בין 220 ל-389 מוסכים בלתי מורשים.
משרד התחבורה מסר בתשובתו כי בשנת 2020 מחלקת אכיפה באגף הרכב ביצעהיותר מ- 2,600 ביקורים לאיתור מוסכים בלתי מורשים, ועובדיה הופיעו 23 פעמים בבתי משפט בגין תיקים של מוסכים בלתי מורשים.
המשרד הוסיף כי במסגרת פעולות מחלקת אכיפה באיתור מוסכים בלתי מורשים בוצעו 185 ,דוחות הודעה 56 מוסכיםמהם הסדירו את מעמדם וקיבלו רישיון; 60 מהמוסכים נסגרו; 48 דוחות הועברו למחלקת תביעות לגביית עיצום כספי; ו-8 דוחות ממתינים לבדיקת מחלקת תביעות.
עוד מסר בתשובתו כי משרד התחבורה יוזם תיקון חקיקה ראשית ובכלל זה תיקון של סעיפים של צווי סגירה בדומה לחוקים אחרים.
על משרד התחבורה לפעול למיגור התופעה של מוסכים בלתי מורשים.
מומלץ כי משרד התחבורה יבחן אמצעי אכיפה למניעת פתיחה חוזרת של מוסכים בלתי מורשים לאחר שנסגרו ויגבש תוכנית פיקוח רב-שנתית לסגירתם.
בתוכנית האב לענף הרכב משנת 2017 צוין כיהתפתחות הטכנולוגי ה בענף והגידול במספר כלי הרכב ובהיקף פעילות היבואנים מחייב הכשרה מקצועית מתאימה של בעלי המקצוע בענף.
עוד צוין בתוכנית האב כי: " ב-15 השנה האחרונות חל צמצום משמעותית בהיקפי ההכשרה המקצועית בישראל ובמעמדה ביחס לשנים שלפני כן.
מגמה זו לוותה גם בירידת קרנה של ההכשרה המקצועית ביחס לרכישת תואר אקדמאי בעיני הציבור ובעיני קובעי המדיניות.
כתוצאה מכך, נפגע גם עולם תחזוקת כלי הרכב שפעם היה מבוסס על כ"א מקצועי שעבר בבתי"ס מקצועיים ואיכותיים וכיום מתבסס יותר ויותר על כ"א לא מיומן.
במקביל, חיוב עמידה באמות מידה מקצועיות גבוהות על ידי יצרני הרכב לצד התקדמות טכנולוגית, בשילוב של יכולות כלכליות גבוהות של היבואנים, הסיט את כובד המשקל של ההכשרה המקצועית אל יבואני הרכבים שנדרשו לגבש וליישם תכניות הכשרה מקצועיות שיאפשרו להם לספק שירותי תחזוקה לכלי הרכב המתקדמים טכנולוגית".
כמו כן, צוין בתוכנית האב כי: "אחת הבעיות המרכזיות בתחום המוסכים הוא ריבוי עובדים בלתי מיומנים.
בעוד שהיצע העובדים גבוה יחסית, בעלי מוסכים מעידים על כך שמיומנות העובדים נמוכה ושישנו מחסור בכוח אדם מיומן.
לראייה, ישראל היא בין המדינות המובילות בכמות המוסכים ועובדי המוסך לנפש[162] , נתון הרומז על פריון נמוך של עובדי המוסך.
הפריון הנמוך מוביל לשכר נמוך, שמונע כניסה של כוח אדם מיומן וכך נוצר מעגל שמקבע ריבוי עובדים בעלי הכשרה נמוכה במוסך.